[bookmark: _GoBack]OPIS POSLA

1. LOKACIJA: 

Dvorana/Galerija Waldinger, Tvrđa

2. POSTOJEĆE STANJE:

Dugogodišnji i konstantni problem vlage u prostoru galerije Waldinger unatoč postavljenim odvaživačima vlage i provedenim djelomičnim sancijama i nadalje je ne samo evidentan već i kritičan obzirom na namjenu prostora jer vlaga u ziđu i prostoru predstavlja i realnu opasnost oštećenja eksponata. Vjerojatni izvor je vlaga iz zemljanog nasipa tvrđavskog bedema (sjeverno/istočno) i dvorišta Samostana sv. Križa (zapadno). 

3. ZADAĆA:  

Konačni cilj Naručitelja  je trajna, cjelovita i sustavna sanacija vlage u prostoru galerije Waldinger u koju svrhu je Naručitelj ugovorio izradu projeta, odnosno tehničko-tehnološkog rješenja kojim će se prvenstveno utvrditi izvori i uzroci vlage, način trajnog otklanjanja tih uzroka i sprječavanja prodora vlage u prostor galerije te način sanacije nastalih oštećenja galerijskog prostora. Istodobno s projektiranjem, odnosno iznalaženjem trajnog rješenja otklanjanja vlage i sanacije galerijkog prostora, a u cilju detaljnog sagledavanja stanja ziđa (svodova i zidova) te žurnog pristupanja izvođenju radova sanacije, ima se pristupiti pripremnim radovima koji su predmetom ovoga posla, a  prema priloženom Troškovniku. 

Priloženim Troškovnikom obuhvaćeni su samo pripremni radovi dok će se preostali potrebni radovi utvrditi navedenim projektnim/tehničko-tehnološkim rješenjem koje će uključiti i trajno otklanjanje uzroka vlage, prodora vlage te sanaciju galerijskog prostora uključivo uvjete daljnjeg održavanja. Navedeni pripremni radovi uključuju postavljanje i održavanje potrebne radne skele (ne samo za vrijeme izvođenje predmetnih pripremnih radova već i za vrijeme izvođenja dodatnih radova kojima će pristupiti naknadno, po utvrđivanju rješenja trajne sanacije prostora), mehaničko otklanjanje  žbuke i ostalih dijelova ziđa (zidova i stropova/svodova), pjeskarenje kvarcnim pijeskom pod propisanim pritiskom kako bi se izbjeglo nepotrebno daljnje oštećivanje ziđa,  čišćenje reški uključivo sve potrebne predradnje te mjestimični zidarski popravci i hidrofobizacija zidova i stropova.

Bitno je napomenuti kako Naručitelj pridržava pravo, u dogovoru s projektantom i/ili ovlaštenim inženjerom odustati od nekih radova, napr. hidrofobizacije, ukoliko se projektnim ili tehničko-tehnološkim rješenjem pokaže kako treba pristupiti nekom drugom  načinu tretiranja ziđa o čemu će pravodobno izvijestiti Izvođač, sve kako bi se u najkraćem roku i u okviru raspoloživih financijskih sredstava u ovom proračunskom razdoblju (2019.) ali i u narednom razdoblju  racionalno i svrhovito utrošila Proračunom planirana sredstva.

Ponuđenim jediničnim cijenama i ukupno ponuđenom cijenom ponuditelj/izvođač ima obuhvatiti sve pripremne i režijske troškove, sav potreban rad ovlaštenih i iskusnih majstora i pomoćnika određenih struka, sav potreban materijal s pripadajućim dokazima kvalitete i propisanim tehničkim karakteristikama, uključivo zaštita stolarije, podova, zidova kako same galerije tako i pristupnih površina i susjednih zgrada (ukoliko se to pokaže potrebnim) do prihvatljive funkcionalnosti i predaje prostora korisniku i/ili novom izvođaču s uputama za daljnje pristupanje radovima i/ili održavanje prostoran obzirom na izvedene radove i s tim u svezi eventualnu obuku korisnika. Ponuda za izvođenje radova  uključuje i sve troškove zaštite na radu (Izvođač o vlastitom trošku imenuje/angažira Koorinatora II). 
Ponuda za radove treba sadržavati i jedinične cijene prema troškovniku i ukupno iskazanu cijenu radova, dinamički i financijski plan izvođenja radova prema aktivnostima (opisima stavki) iz troškovnika, iskazane troškove održavanja i jamčevni rok za izvedene radove.

Ponuda treba biti ovjerena potpisom i pečatom odgovorne osobe ovlaštene za izvođenje radova na zgradama zaštićene kulturne baštine.

Rok za izvođenje predmetnih pripremnih radova procijenjene ukupne vrijednosti 100.000,00 kn  (uključivo PDV) je najkasnije 15. prosinca 2019. kako bi se do kraja godine mogli izvesti i dodatni radove sanacije prema navedenom projektnom/tehničko-tehnološkom rješenju, a sukladno raspoloživim financijskim sredstvima Proračuna za 2019. u iznosu dodatnih 100.000,00 kn (uključivo PDV). 

Preostali radovi prema  projektnom/tehničko-tehnološkom rješenju nisu predmetom ovoga posla i bit će predmetnom posebne nabave/ugovora za naredno proračunsko razdoblje. 

ZAKONI I PROPISI:

Radovi trebaju biti izrađeni sukladno ovom opisu posla, zakonu, važećim propisima, normama i pravilima struke. Ukoliko za neke zahvate ne postoje domaći propisi i upute, izvođač će dogovorno s Naručiteljem i ostali sudionicima u gradnji primijeniti inozemne smjernice i propise primjenjive za ovu vrstu radova. Izvođač je odgovoran za gradilište odnosno  prostor galerije za vrijeme izvođenja radova, a za izvedene radove ili ugrađenu /montiranu opremu (napr. radnu skelu) i nakon završetka izvođenja pripremnih radova ukoliko ta oprema (napr. montirana radna skela) i uređaji ostanu u uporabi i za nastavak izvođenja radova i/ili korištenja prostora i nema pravo s tim u svezi potraživati naknadu nikakvih  troškova.

Tijekom izvođenja radova i izrade projekta/tehničko-tehnološkog rješenja, izvođač je obvezan pravovremeno izvještavati ovlaštenu osobu Naručitelja o svim fazama i detaljima izvođenja radova, stanja ziđa (zidova i svodova) i ostalih dijelova konstrukcijeva  kako bi se eventualne primjedbe pravovremeno otklonile i/ili poduzele odgovarajuće (dodatne) mjere zaštite. Naručitelj pridržava pravo primjedbi i sugestija na pojedina rješenja i/ili tehnologije rada, a izvođač se obvezuje postupiti po svim opravdanim primjedbama Naručitelja bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja.

CIJENA PONUDE

Izvođač je obvezan prije podnošenja ponude o svom trošku detaljno sagledati i svojom ponuđenom cijenom obuhvatiti sve troškove izvođenja radova, organizacije gradilišta, deponiranja materijala, pristupa radilištu, zaštite na radu, troškove energenata  i druge troškove organiziranja radova neovisno jesu li isti posebno naglašeni Troškovnikom i ovim Opisom ili nisu. Ponuđena i ugovorena cijena mora uključivati sve radove te sve troškove s tim u svezi te  izvođač nema pravo na nikakve naknadne troškove i/ili  provođenje upravnih postupaka s tim u svezi.

Prilog: kao u tekstu (Troškovnik)

U Osijeku, 25. studenog 2019.

Upravni odjel za graditeljstvo, energetsku učinkovitost i zaštitu okoliša, Pročelnica:
mr.sc. Ljiljana Belajdžić, dipl.ing.građ. 
